LIETUVOS RESPUBLIKOS ŠVIETIMO, MOKSLO IR SPORTO MINISTRAS

ĮSAKYMAS

DĖL LĖŠŲ SKYRIMO

2022 m. gruodžio 20 d. Nr. V-1971

Vilnius

Vadovaudamasi Lietuvos Respublikos sporto įstatymo Nr. I-1151 pakeitimo įstatymo 2 straipsnio 11 dalimi, Lietuvos Respublikos sporto įstatymo 18 straipsnio 1 dalimi, Aukšto meistriškumo sporto programų įgyvendinimo finansavimo valstybės biudžeto lėšomis tvarkos aprašo, patvirtinto Lietuvos Respublikos Vyriausybės 2020 m. vasario 5 d. nutarimu Nr. 85 „Dėl Aukšto meistriškumo sporto programų įgyvendinimo finansavimo valstybės biudžeto lėšomis tvarkos aprašo patvirtinimo“, 20 punktu bei 2022 m. aukšto meistriškumo sporto programų įgyvendinimo finansavimo valstybės biudžeto lėšomis tvarkos aprašo, patvirtinto Lietuvos Respublikos švietimo, mokslo ir sporto ministro 2022 m. liepos 1 d. įsakymu Nr. V-1113 „Dėl 2022 m. aukšto meistriškumo sporto programų įgyvendinimo finansavimo valstybės biudžeto lėšomis tvarkos aprašo patvirtinimo“, 19 punktu ir atsižvelgdama į Vilniaus administracinio teismo 2022 m. spalio 17 d. sprendimą (Administracinė byla Nr. eI3-3504-811/2022), Aukšto meistriškumo sporto programų įgyvendinimo finansavimo, valstybės biudžeto lėšų naudojimo sutarčių pakeitimo ar papildomų lėšų programoms įgyvendinti skyrimo, išvadų ir rekomendacijų rengimo komisijos, sudarytos Lietuvos Respublikos švietimo, mokslo ir sporto ministro 2020 m. kovo 4 d. įsakymu Nr. V-325 „Dėl Aukšto meistriškumo sporto programų įgyvendinimo finansavimo, valstybės biudžeto lėšų naudojimo sutarčių pakeitimo ar papildomų lėšų programoms įgyvendinti skyrimo, išvadų ir rekomendacijų rengimo komisijos sudarymo ir darbo reglamento patvirtinimo“, siūlymus, pateiktus 2022 m. gruodžio 15 d. protokole Nr. SG6-61:

1.	S k i r i u 78 301 (septyniasdešimt aštuoni tūkstančiai trys šimtai vienas) eurą valstybės biudžeto lėšų Lietuvos dziudo federacijai 2022 m. aukšto meistriškumo sporto programai įgyvendinti.

2.	P a v e d u Lietuvos Respublikos švietimo, mokslo ir sporto ministerijos Sporto grupei organizuoti valstybės biudžeto lėšų naudojimo sutarties sudarymą su šio įsakymo 1 punkte nurodyta federacija.

3.	Šis įsakymas gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijai (buveinės adresas Vilniaus g. 27, Vilnius) arba Lietuvos Respublikos administracinių bylų teisenos įstatymo nustatyta tvarka Vilniaus apygardos administraciniam teismui (buveinės adresas Žygimantų g. 2, Vilnius) per vieną mėnesį nuo šio įsakymo gavimo dienos.

Švietimo, mokslo ir sporto ministrė	Jurgita Šiugždinienė